27/12/2022 | Administración LocalMunicipal
A Coruña
Persoal
Anuncio da aprobación definitiva da modificación da relación de postos de traballo do Concello da Coruña

En sesión celebrada o día 21 de decembro de 2022, a Xunta de Goberno Local adoptou, o seguinte acordo: Primeiro: Desestimar en todos os seus extremos a alegación presentada con data 02/12/2022, código rexistro de entrada RMPE161YF8, de conformidade co informe emitido polo Servizo de Recursos Humanos que sirve de motivación ao presente acordo. Segundo: Aprobar definitivamente a modificación da relación de postos de traballo do Concello da Coruña, dacordo cos antecedentes obrantes no expediente e recollido no anexo que se achega coa proposta. Terceiro: Remitir copia do acordo adoptado aos órganos competentes da Administración Xeral do Estado e da Administración Xeral da Comunidade Autónoma de Galicia dentro do prazo de trinta días, e publicar as modificacións no Boletín Oficial da Provincia. De conformidade có artigo 38 da Lei 39/2015, do 2 de outubro, do procedemento administrativo común das Administracións Públicas, este acordo producirá efectos a partir do día seguinte a súa publicación no Boletín Oficial da Provincia. De acordo co previsto na Lei 39/2015, do 1 de outubro, do procedemento administrativo común das administración públicas, e na Lei 29/1998, do 13 de xullo, reguladora da xurisdición contencioso-administrativa, contra o presente acordo, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que o ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa, contados a partir do día seguinte ao da publicación do acordo. A Coruña, 21 de decembro de 2022 A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada 1º.- Modificación da denominación do Servizo de Economía, pasando a denominarse Servizo de Economía e Investimentos, engadindo as seguintes funcións: 14.- Busca activa de investimentos públicos e privados para a cidade.15.- Coordinar a busca de investimentos para a cidade cos distintos servizos, nomeadamente aqueles con incidencia na economía e na facenda local.16.- Procurar a análise económica e social das accións de goberno, con perspectiva socialmente responsable, dixital, sostible, verde e azul, circular. 2º.- Dar nova redacción as funcións atribuídas ao Servizo de Planificación e Calidade dos Servizos, de modo que as funcións resultantes sexan as seguintes: 1. Plan estratéxico de subvencións.2. Observatorio da calidade dos servizos municipais.3. Plan anual de contratación.4. Colaborar cos Servizos de Recursos Humanos e Igualdade e Diversidade no desenvolvemento e seguimento do Plan de Igualdade do Persoal Municipal do Concello da Coruña.5. Estudo de custes para a contratación administrativa e calquera outro que sexa requirido.6. Políticas para a mellora da calidade dos servizos públicos estratéxicos, con procesos e procedementos a implantar.7. Plan Normativo Municipal, coordinación e calidade dos instrumentos normativos municipais.8. Proxectos de disposicións de carácter xeral e instrucións de servizo relacionadas cos instrumentos de planificación interna.9. Calquera outro instrumento de planificación que lle encomende a Dirección política e/ou o órgano directivo.3º.- Modificación da forma de provisión do posto de traballo nomeado Xefatura do Servizo de Economía e Investimentos e do nomeado Xefatura do Servizo de Planificación e Calidade dos Servizos, polo que as condicións e características dos referidos postos quedan da seguinte forma: 4º.- Modificación do número de dotación de postos de traballo, aumentando a dotación de dez novos postos de técnico/a superior de xestión A1 e tres de técnico/a medio/a de xestión A2, os cales conteñen as características seguintes e quedan encadrados nos servizos que se detallan: 5º.- Modificación do número de dotación no seguinte posto de traballo, aumentando a dotación en 1 novo posto de técnico/a superior de deportes, o cal contén as características seguintes: 6º.- Modificación do número de dotación no seguinte posto de traballo, aumentando a dotación en 1 novo posto de técnico/a de informática, o cal contén as características seguintes: